Ehdotus NEUVOSTON ASETUS Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2012 /* COM/2012/0755 final - 2012/0349 (NLE) */





PERUSTELUT 1. EHDOTUKSEN TAUSTA || Ehdotuksen perustelut ja tavoitteet Neuvoston on päätettävä vuosittain 1. heinäkuuta voimaan tulevasta eläkejärjestelmän maksuosuuden mukautuksesta komission ehdotuksen perusteella. || Yleinen tausta Henkilöstösääntöjen 83 a artiklan 4 kohdan mukaan komissio esittää vuosittain neuvostolle ajantasaistetun viisivuotisen vakuutusmatemaattisen arvioinnin, joka tehdään henkilöstösääntöjen liitteen XII mukaisesti. Eurostat on esittänyt henkilöstösääntöjen liitteessä XII olevan 13 artiklan mukaisesti vuosiraportin tästä arvioinnista, jonka avulla määritetään eläkejärjestelmän tasapainon varmistamiseen tarvittava maksuosuus. || Voimassa olevat aiemmat säännökset Ehdotus tehdään joka vuosi eläkejärjestelmän maksuosuuden mukauttamiseksi. 2. KUULEMISTEN JA VAIKUTUSTENARVIOINTIEN TULOKSET || Sidosryhmien kuuleminen 211 || Kuulemismenettely, tärkeimmät kohderyhmät ja yleiskuvaus vastaajista Ehdotuksesta on kuultu henkilöstön edustajia asianmukaisia menettelyjä noudattaen. 212 || Tiivistelmä vastauksista ja siitä, miten ne on otettu huomioon Ehdotuksessa on otettu huomioon kuultujen osapuolten lausunnot. || Asiantuntijatiedon käyttö 229 || Eläkejärjestelmän maksuosuutta koskevat laskelmat vahvisti oikeiksi vakuutusmatematiikan asiantuntija (ulkopuolinen konsultti). 230 || Vaikutusten arviointi Ehdotuksen tarkoituksena on mukauttaa Euroopan unionin virkamiesten ja muun henkilöstön eläkejärjestelmän maksuosuutta, jotta voidaan varmistaa järjestelmän vakuutusmatemaattinen tasapaino. Voimassa oleva lainsäädäntö ei mahdollista muita vaihtoehtoja. 3. EHDOTUKSEN OIKEUDELLINEN SISÄLTÖ || Tiivistelmä ehdotetuista toimista Eurostat esitti eläkejärjestelmää koskevan vakuutusmatemaattisen arviointiraportin henkilöstösääntöjen liitteen XII mukaisesti. Raportin mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 9,9 prosenttia peruspalkasta. Henkilöstösääntöjen 83 a artiklan 4 kohdan mukaisesti silloin, kun osoitetaan, että sovellettavan eläkemaksun (11,6 prosenttia) ja vakuutusmatemaattisen tasapainon säilyttämiseksi tarvittavan maksun (9,9 prosenttia) välillä on vähintään 0,25 prosenttiyksikön ero, neuvosto mukauttaa maksua liitteessä XII vahvistettujen yksityiskohtaisten sääntöjen mukaisesti. Henkilöstösääntöjen liitteessä XII olevan 2 artiklan 1 kohdan mukaan mukautus saa johtaa maksuosuuden muutokseen enintään yhdellä prosenttiyksiköllä edelliseen vuoteen verrattuna. Tästä syystä komissio ehdottaa, että maksuosuus mukautetaan 10,6 prosentiksi 1. päivästä heinäkuuta 2012. On syytä todeta, että Euroopan unionin tuomioistuimessa käsitellään parhaillaan kanteita, jotka koskevat 19 päivänä joulukuuta 2011 tehtyä neuvoston päätöstä 2011/866/EU (komission ehdotuksesta neuvoston asetukseksi Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2011) ja sitä, että neuvosto ei hyväksynyt Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2011 annettua komission ehdotusta neuvoston asetukseksi (KOM(2011) 825)[1]. Jos tuomioistuin vahvistaa komission kannan, neuvoston on toteutettava SEUT-sopimuksen 266 artiklan mukaiset aiheelliset toimenpiteet ja muutettava eläkejärjestelmän maksuosuutta vastaavasti. || Oikeusperusta Euroopan unionin virkamiehiin sovellettavat henkilöstösäännöt ja erityisesti niiden 83 a artikla ja liite XII. || Toissijaisuusperiaate Ehdotus kuuluu Euroopan unionin yksinomaiseen toimivaltaan. Toissijaisuusperiaatetta ei sen vuoksi sovelleta. || Suhteellisuusperiaate Ehdotus on suhteellisuusperiaatteen mukainen seuraavista syistä: || Henkilöstösääntöjen 83 a artiklassa edellytetään neuvoston asetusta. || Ehdotuksella ei ole vaikutusta menoihin. Vaikutus tuloihin aiheutuu suoraan henkilöstösäännöissä säädetyn mukautusjärjestelmän soveltamisesta. || Säädöslajin valinta || Ehdotettu säädöslaji: asetus. || Muut säädöslajit eivät tule kyseeseen seuraavista syistä: - Henkilöstösääntöjen 83 a artiklassa edellytetään neuvoston asetusta. 4. TALOUSARVIOVAIKUTUKSET || Eläkejärjestelmän maksuosuuden mukautuksen vaikutus tuloihin esitetään yksityiskohtaisesti liitteenä olevassa rahoitusselvityksessä. 2012/0349 (NLE) Ehdotus NEUVOSTON ASETUS Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2012 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Euroopan unionin virkamiehiin sovellettavat henkilöstösäännöt ja Euroopan unionin muuta henkilöstöä koskevat palvelussuhteen ehdot, sellaisina kuin ne ovat vahvistettuina neuvoston asetuksessa (ETY, Euratom, EHTY) N:o 259/68[2], ja erityisesti mainittujen henkilöstösääntöjen 83 a artiklan ja liitteen XII, ottaa huomioon Euroopan komission ehdotuksen, sekä katsoo seuraavaa: (1) Eurostat esitti henkilöstösääntöjen liitteessä XII olevan 13 artiklan mukaisesti eläkejärjestelmän vuoden 2012 vakuutusmatemaattisen arviointiraportin, jossa saatetaan ajan tasalle mainitussa liitteessä tarkoitetut muuttujat. Kyseisen arvioinnin mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 9,9 prosenttia peruspalkasta. (2) Henkilöstösääntöjen liitteessä XII olevan 2 artiklan 1 kohdan mukaan mukautus saa johtaa maksuosuuden muutokseen enintään yhdellä prosenttiyksiköllä edelliseen vuoteen (11,6 prosenttia) verrattuna. (3) Euroopan unionin virkamiesten ja muun henkilöstön eläkejärjestelmän vakuutusmatemaattisen tasapainon varmistamiseen tarvittavaa maksuosuutta olisi tästä syystä mukautettava 10,6 prosenttiin peruspalkasta, ON HYVÄKSYNYT TÄMÄN ASETUKSEN: 1 artikla Vahvistetaan henkilöstösääntöjen 83 artiklan 2 kohdassa tarkoitetuksi maksuosuudeksi 10,6 prosenttia 1 päivästä heinäkuuta 2012. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja SÄÄDÖSEHDOTUKSEEN LIITTYVÄ RAHOITUSSELVITYS 1. EHDOTUKSEN NIMI Ehdotus neuvoston asetukseksi Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2012 2. BUDJETTIKOHDAT Luku ja momentti: 400 Virkamiesten ja muun henkilöstön palkoista pidätettävän veron tuotto Kyseiseksi vuodeksi (vuoden 2012 talousarvio) budjetoitu määrä: 633,1 miljoonaa euroa 404 Erityismaksun tuotto (talousarvio 2012): 65,5 miljoonaa euroa 410 Henkilöstön maksut eläkejärjestelmään (talousarvio 2012): 477,0 miljoonaa euroa 3. RAHOITUSVAIKUTUKSET ¨ Ehdotuksella ei ole rahoitusvaikutuksia ý Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) || || Budjettikohta || Tulot || 6 kuukauden jakso, joka alkaa 1.7.2012 || 2013 Momentti 400 || Vaikutukset omiin varoihin || 4,3 || 8,6 Momentti 404 || Vaikutukset omiin varoihin || 1,1 || Momentti 410 || Vaikutukset omiin varoihin || -20,6 || -41,1 Toteutuksen jälkeen || 2014 || 2015 || 2016 || 2017 || 2018 Momentti 400 || 8,6 || 8,6 || 8,6 || 8,6 || 8,6 Momentti 404 || || || || || Momentti 410 || -41,1 || -41,1 || -41,1 || -41,1 || -41,1 4. MUUT HUOMAUTUKSET Laskentamenetelmä: Eläkemaksu = uusi maksuosuus – kuluvalle vuodelle budjetoitu määrä Uusi maksu = budjetoitu määrä x uusi maksuosuus / voimassa oleva maksuosuus Erityismaksun korotuksen vaikutus = 5,5 prosenttia eläkemaksun pienentymisestä. Erityismaksun perintä päättyy 31. joulukuuta 2012, ja tämän vuoksi kautta 2013–2018 koskevat taulukon sarakkeet ovat tyhjiä. Veronkorotuksen vaikutus = 21 prosenttia eläkemaksun pienentymisestä. [1] Vuoden 2011 vuotuisen mukautuksen osalta: asia C-63/12, komissio v. neuvosto (kumoamiskanne), asia C-196/12, komissio v. neuvosto (laiminlyöntikanne); vuoden 2011 eläkemaksuosuuden mukautuksen osalta: asia C-453/12, komissio v. neuvosto (laiminlyöntikanne). [2] EYVL L 56, 4.3.1968, s. 1.